ร้านห่อข้าว  ร้านอาหารตามสั่งที่แลดูธรรมด๊า ธรรมดา  ดูจากภายนอกและการตกแต่ง แต่อาหารในร้าน มีให้เลือกเยอะ และหลากหลาย  ไม่ว่าจะเป็นอาหารตามสั่งทั่วไป และเมนูที่ร้านเพิ่มเติมมา เช่น ข้าวผัดน้ำพริกปลาทู  ข้าวผัดน้ำพริกลงเรือ  ปลาดุกฟูผัดขิง เป็นต้น  แถมเขายังมีข้าวกล้องให้เลือกสั่งด้วย  รวมไปถึงใช้ผักปลอดสารพิษด้วย

ราคาอาหารอาจจะสูงกว่าร้านอาหารตามสั่งทั่วไป ประมาณ 5 – 10 บาท แต่ถ้าดูจากคุณภาพของอาหาร  และคุณภาพของวัตถุดิบแล้ว  ถือว่าไม่แพงมาก  เพราะร้านเลือกวัตถุดิบที่มีคุณภาพ  แถมยังแอบเห็นว่ามีสลัดผัก สำหรับคนรักสุขภาพให้สั่งอีกด้วย

ถ้าเพื่อน ๆ ได้มีโอกาสมาแถว ๆ โครงการบิสสิเนสพาร์ค  หลังบิ๊กซีเอกซ์ตร้า  เชียงใหม่ก็ลองเข้ามาแวะที่ร้านนี้ได้  หาเมนูแปลก ๆ ที่ไม่ค่อยได้กินดูนะจ๊ะ 
